Hau, izatez, bigarren hezkuntzako ikasleei egiten diedan bi orduko aurkezpen bat da,
baina hiru minututan laburtuko dut.
Hegaldi batean hasi zen guztia, TEDera bidean nindoala,
orain dela zazpi urte.
Nire alboko aulkian
bigarren hezkuntzako ikasle bat neukan, neska nerabe bat,
eta oso familia txirokoa zen.
Zerbait izatera heldu nahi zuen bizitzan,
eta horregatik, galdera sinple bat egin zidan.
Hauxe galdetu zidan:
"Nola lortzen da arrakasta?"
Ni oso gaizki sentitu nintzen, ezin baitnion behar bezala erantzun.
Hegazkinetik irten eta TEDera abiatu nintzen.
Orduan ohartu nintzen, ai ama, jende arrakastatsuz beteriko gela batean nago!
Hortaz, zergatik ez beraiei galdetu nola lortu duten arrakasta,
eta gaztetxoei erakutsi?
Orain hemen gaude, zazpi urteren ostean, 500 elkarrizketa egin eta gero,
eta esango dizuet arrakasta nola lor daitekeen
eta zerk motibatzen dituen TEDeko kideak.
Lehen pausoa pasioa da.
Freeman Thomasek dio: "pasioak ematen dit indarra".
TEDeko kideek maitasunagatik egiten dute, eta ez dirua lortzeagatik.
Carol Colettak dio: "ordaindu egingo nioke norbaiti nik egiten dudana egiteagatik".
Eta interesgarriena da
maitasunagatik egiten baduzu, edozelan ere dirua jasoko duzula.
Lana! Esan zidan Rupert Murdoch-ek, "Lan gogorra da.
Ezer ez da lortzen ahaleginik gabe. Baina oso ondo pasatzen dut".
"Ondo pasatu" esan al du Rupertek? Bai!
TEDeko kideek ondo pasatzen dute lanean. Eta gogor egiten dute lan.
Nire ustez ez daude lanaren mende, lana maite dute.
Ona izateko, dio Alex Gardenek, "arrakasta lortzeko lan egin behar da
eta gainera, ona izan".
Ez dago magiarik; jardun, jardun eta jardun egin behar da
Eta kontzentratu baita ere. Norman Jewisonek esan zidan:
"Nik uste dut gauza bakarrean kontzentratzea dela kontua".
"Eta bultzatzea!" Dio David Gallok "Bultzatu zeure burua".
"Fisikoki zein mentalki, bultza eta bultza egin behar duzu".
"Bultzatu zeure burua lotsari eta zalantzei aurre eginez".
Goldie Hawn-en arabera, "Beti izan ditut nire buruarekiko zalantzak.
Ez nintzen nahikoa ona, ez nintzen nahikoa argia.
Ez nuen uste lortuko nuenik".
Baina beti ez da erraza zeure burua bultzatzea,
horregatik asmatu zituzten amak. (Barreak)
Frank Gehryk esan zidan
"Nire amak eman zidan bultzada".
"Zerbitzatzea!" Dio Sherwin Nuland-ek, "Mediku gisa aritzea ohore bat izan zen".
Orain haur askok aberatsa izan nahi du.
Nik leheneik zera esaten diet:
"Ados, zeure burua ezin duzu zerbitzatu,
besteei zerbait baliagarria eskaini beharko diezu.
Horrela soilik lortzen baita aberats izatea".
Ideiak! Dio Bill Gates TEDeko kideak, "Ideia bat izan nuen:
mikroordenagailuentzako softwarearen lehen enpresa sortzea".
Nahiko ideia ona izan zela esango nuke.
Eta magiak ez digu laguntzen sormenezko ideiak izaten--
kontua da zerbait sinplea sortu,
eta froga asko eskaintzea
Ekin! Dio Joe Krausek,
"Ekitea da gure arrakastaren giltza".
Porrot egin arren ekin egin behar da. Kaka (crap) egin arren ekin egin behar da!
Eta noski, kakak esan nahi du: "Kritika, Arnegua, Kolpea eta Astakirtena".
(Barreak)
Beraz, galderaren erantzuna erraza da:
Ordaindu itzatzue 4.000 dolar eta etorri TEDera.
Eta ezin baduzue, jarraitu esandako zortzi pausoak eta fidatu nitaz.
Horiek dira arrakasta lortzeko jarraitu beharreko zortzi pausuak.
Mila esker TEDeko kideoi elkarrizketengatik!